Googlen FLoC-järjestelmän ajatuksena on se, että mainostajat voivat kohdentaa sinulle mainoksia, mutta henkilöllisyytesi kuitenkin peittyy muiden samassa kohortissa olevien käyttäjien massaan. Järjestelmä ei kuitenkaan ole täysin vesitiivis yksityisyyden kannalta.
Selaimen sormenjäljitys. Kun kohorttisi on selvillä, sinut voidaan yhä yksilöidä ja tunnistaa rakentamalla Chrome-laajennuksista, asetuksista, IP-osoitteesta ja muista tiedoista koostuva digitaalinen sormenjälki.
Syrjivä mainonta. Googlen mukaan FLoC suodattaa pois sellaiset verkkosivut ja käyttäjän tekemät haut, jotka liittyvät esimerkiksi rotuun, seksuaalisuuteen tai uskontoon, jolloin mainostajat eivät voi valikoida kohteitaan syrjivästi. Google on kuitenkin tähän mennessä epäonnistunut syrjivän mainonnan ehkäisyssä, eikä FLoC näyttäisi juuri tuovan muutosta.
Valheellinen turvallisuudentunne. FLoC voi estää kolmansia osapuolia tunnistamasta sinua, mutta se ei estä Googlea itseään keräämästä kaikkea tietoa tekemistäsi hauista, katsomistasi YouTube-videoista ja kaikesta muusta Googlen palveluiden käytöstä. Lisäksi Google monitoroi järjestelmää jatkuvasti ja lajittelee käyttäjiä kohortteihin, mikä antaa yhtiölle mahdollisuuden kerätä valtavan määrän henkilökohtaista dataa.